În urma propunerilor Autorității de Concurență a fost modificat Codul Silvic și Regulamentul de valorificare a masei lemnoase din fondul forestier proprietate publică astfel încât să crească cantitatea de lemn de foc destinată populației: în cazul Romsilva cantitatea de lemn de foc va crește de la 500.000 mc la 3.000.000 mc. Pe de altă parte, Consiliul Concurenței a constatat că prin modificarea adusă legislației silvice primare și secundare, cu privire la comercializarea de către administratorii de fond forestier proprietate publică a masei lemnoase pe picior, s-au introdus restricții concurențiale.